पैंचै नै आखेआ, ठीक ऐ पैह्लें ऐह्दे घर गै जाइयै दिक्खने आं। तां ओ त्रैवै जने गराही आले भाईवालै दे घर चली पे। अग्गें जाइयै उनें दिक्खेआ जे गराही आले भाईवालै दी जनानी नै सतनाजा अग्गें ढेरी लाए दा हा ते ओदे चा राजमांह्, रौंगी, छोले बगैरा सब किश बक्खो-बक्ख नखेड़दी जा करदी ही। तां पैंचै नै पुच्छेआ जे तुस इन्नी मेह्नत की करै करदियां। किट्ठी सतनाजे दी दाल बी बनी सकदी ऐ। तां गराही आले भाईवालै दी जनानी नै जवाब दित्ता जे बजाए गतावा खाने दे, सतनाजे पर जे थोड़ी जेह्ई मेह्नत कीती जा तां ऊयै छे-सत्त सलूने बनी जंदे ते कन्नै हर चीजै दा बक्खरा-बक्खरा सुआद होई जंदा।